EA ฉลองยอดจอง 4,558 คัน รถยนต์ไฟฟ้าอเนกประสงค์ MINE รุ่น SPA 1
EA ฉลองยอดจอง 4,558 คัน รถยนต์ไฟฟ้าอเนกประสงค์ MINE รุ่น SPA 1
17 เม.ย. 2562

นายสมโภชน์ อาหุนัย ประธานเจ้าหน้าที่บริหาร นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA และนายธนพัชร์ สุขสุธรรมวงศ์ ประธานเจ้าหน้าที่บริหารสายงานการตลาด บริษัท พลังงานมหานคร จำกัด หรือ EMN บริษัทย่อยของ EA ร่วมฉลองความสำเร็จหลังจากนำรถยนต์ไฟฟ้าอเนกประสงค์ MINE รุ่น SPA 1 ภายใต้แบรนด์ “MINE Mobility” มาเปิดตัวในงาน บางกอก อินเตอร์เนชั่นแนล มอเตอร์โชว์ ครั้งที่ 40 (Bangkok International Motor Show 2019)
โดยได้รับความสนใจจากประชาชนเป็นจำนวนมากจนยอดจองภายในงานครั้งนี้สูงถึง 4,558 คัน ด้วยคุณสมบัติที่โดดเด่นด้านการประหยัดพลังงาน ปลอดภัย ไร้มลพิษ ทำให้คุณภาพชีวิต และสิ่งแวดล้อมดีขึ้น MINE SPA1 จึงเป็นรถยนต์ไฟฟ้าโดยคนไทย เพื่อคนไทยอย่างแท้จริง